Måtte kutte Lydverket etter strid med plateselskaper

Tidligere har Lydverket blitt sendt i tolv episoder. I vår ble det bare ti sendinger. Grunnen er en langvarig konflikt med de store plateselskapene.

13. apr. 2012 18:45 Sist oppdatert 16. april 2012

På onsdag hadde Lydverket sin sesongavslutning, mens andre kulturstripe-program som Nasjonalgalleriet , Filmbonanza og Bokprogrammet ikke avslutter vårsesongen før om flere uker.

Årsaken er at NRK og IFPI, interesseorganisasjonen til de største plateselskapene, ikke klarer å bli enige om hvor mye NRK skal betale for å bruke musikk i TV-sendinger og nettradio. Saken er også omtalt på bransjenettstedet Ballade.